


**Virsikirjan lisävihko on ilmestynyt!**



**Uudet virret ovat vihdoin saatavilla**

**Virsikirjan lisävihko,** joka sisältää kirkolliskokouksen suomenkieliseen virsikirjaan hyväksymät

79 uutta virttä, on valmistunut. Virallisesti uudet virret otetaan käyttöön tulevana adventtina,

mutta virsiin voi tutustua jo nyt.

Uusien virsien myötä virsikirja päivittyy ja virsilaulu saa jännittäviä mausteita. Mukaan on seulottu

sekä suomalaisten tekijöiden virsiä että hengellistä lauluperinnettä eri puolilta maailmaa. Moni tuttu, rakastettu laulu on saanut ”kirkollisen hyväksynnän”. Näistä esimerkkinä P. J. Hannikaisen säveltämä *Maan korvessa kulkevi lapsosen tie* ja gaelilaisen kansanlaulun sävelmä *Morning has broken.*

Monikulttuurinen seurakuntaelämä näkyy lisävihkon virsissä paitsi virsivalintoina myös alkukielisten

ja eri kielille käännettyjen virsien muodossa. ”Monimuotoisuuden tuomaa rikkautta lisävihkossa tuovat esille erityisesti sen monikielisyys ja musiikillinen monikulttuurisuus”, sanotaan Virsikirjan lisävihkon esipuheessa.

Kirjapajan julkaisema Virsikirjan lisävihko sisältää uutuusvirret soinnutuksineen selkeästi taitettuina

sekä monipuolisen hakemiston.

**Lisää aiheesta** Suomen evankelis-luterilaisen kirkon Sakasti-sivustolla: [Virsikirjan lisävihkon valmistelutyö](http://sakasti.evl.fi/sakasti.nsf/sp2?open&cid=Content3E1CC4).

Luettelo Virsikirjan lisävihkon virsistä liitteenä ja [linkkinä](http://evl.fi/EVLUutiset.nsf/0/31E8C90C4BF9A629C2257EFC0049BA51/$file/Virsikirjan%20lis%C3%A4vihko%20suomi.pdf). 

**Lisätietoja julkaisusta:** Kirjapajan viestintäpäällikkö Marja-Liisa Saraste: [marja-liisa.saraste@kirjapaja.fi](mailto:marja-liisa.saraste@kirjapaja.fi), puh. 09 6877 4568, tai kustannuspäällikkö Päivi Karri: [paivi.karri@kirjapaja.fi](mailto:paivi.karri@kirjapaja.fi), puh. 09 6877 4558.

**Kansikuva** liitteenä ja [linkkinä](http://www.kirjapaja.fi/kuvapankki/_Virsikirjan_lisavihko.jpg).